title: Rialachán Cur Chun Feidhme (AE) 2021/1327 ón gCoimisiún an 10 Lúnasa 2021 lena leasaítear Iarscríbhinní II, IX agus XV a ghabhann le Rialachán Cur Chun Feidhme (AE) 2021/405 maidir leis na liostaí de thríú tíortha nó na réigiúin sna tíortha sin a údaraítear le feoil úr ó dhlúthchrúbacha fiáine, táirgí iascaigh ó dhobharshaothrú, agus feithidí a thabhairt isteach san Aontas agus lena gceartaítear Iarscríbhinn XI a ghabhann leis an Rialachán Cur Chun Feidhme sin maidir leis an liosta de thríú tíortha nó na réigiúin sna tíortha sin a údaraítear le cosa froganna agus seilidí a thabhairt isteach san Aontas (Téacs atá ábhartha maidir le LEE)

text:
                  11.8.2021

                  GA

                  Iris Oifigiúil an Aontais Eorpaigh

                  L 288/28

         RIALACHÁN CUR CHUN FEIDHME (AE) 2021/1327 ÓN gCOIMISIÚN
         an 10 Lúnasa 2021
         lena leasaítear Iarscríbhinní II, IX agus XV a ghabhann le Rialachán Cur Chun Feidhme (AE) 2021/405 maidir leis na liostaí de thríú tíortha nó na réigiúin sna tíortha sin a údaraítear le feoil úr ó dhlúthchrúbacha fiáine, táirgí iascaigh ó dhobharshaothrú, agus feithidí a thabhairt isteach san Aontas agus lena gceartaítear Iarscríbhinn XI a ghabhann leis an Rialachán Cur Chun Feidhme sin maidir leis an liosta de thríú tíortha nó na réigiúin sna tíortha sin a údaraítear le cosa froganna agus seilidí a thabhairt isteach san Aontas
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2017/625 ó Pharlaimint na hEorpa agus ón gComhairle an 15 Márta 2017 maidir le rialuithe oifigiúla agus gníomhaíochtaí oifigiúla eile a rinneadh lena áirithiú go gcuirfear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí, lena leasaítear Rialacháin (CE) Uimh. 999/2001, (CE) Uimh. 396/2005, (CE) Uimh. 1069/2009, (CE) Uimh. 1107/2009, (AE) Uimh. 1151/2012, (AE) Uimh. 652/2014, (AE) 2016/429 agus (AE) 2016/2031 ó Pharlaimint na hEorpa agus ón gComhairle, Rialacháin (CE) Uimh. 1/2005 agus (CE) Uimh. 1099/2009 ón gComhairle agus Treoracha 98/58/CE, 1999/74/CE, 2007/43/CE, 2008/119/CE agus 2008/120/CE ón gComhairle, agus lena n-aisghairtear Rialacháin (CE) Uimh. 854/2004 agus (CE) Uimh. 882/2004 ó Pharlaimint na hEorpa agus ón gComhairle, Treoracha 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE agus 97/78/CE ón gComhairle agus Cinneadh 92/438/CEE ón gComhairle (an Rialachán maidir le Rialuithe Oifigiúla) (1), agus go háirithe Airteagal 127(2) de,
         De bharr an mhéid seo a leanas:

                     (1)

                     Le Rialachán Tarmligthe (AE) 2019/625 ón gCoimisiún (2) déantar forlíonadh ar Rialachán (AE) 2017/625 a mhéid a bhaineann leis na ceanglais maidir le coinsíneachtaí ainmhithe áirithe agus earraí áirithe a ceapadh lena chaitheamh ag an duine ó thríú tíortha nó ó réigiúin sna tríú tíortha sin a thabhairt isteach san Aontas lena áirithiú go gcomhlíonann siad na ceanglais is infheidhme a leagtar síos sna rialacha maidir le sábháilteacht bia dá dtagraítear in Airteagal 1(2)(a) de Rialachán (AE) 2017/625 nó na ceanglais a aithnítear a bheith ar a laghad coibhéiseach leo. Áirítear ar na ceanglais sin sainaithint na n-ainmhithe agus na n-earraí sin a ceapadh lena chaitheamh ag an duine nach féidir a thabhairt isteach san Aontas ach ó thríú tíortha nó ó réigiúin atá liostaithe i gcomhréir le hAirteagal 126(2)(a) de Rialachán (AE) 2017/625.

                     (2)

                     Ní féidir tríú tír nó réigiún den tríú tír sin a áireamh ar an liosta dá dtagraítear in Airteagal 126(2)(a) de Rialachán (AE) 2017/625 ach amháin i gcás ina gcomhlíonann sí na ceanglais a leagtar síos in Airteagal 127 de Rialachán (AE) 2017/625, agus na ceanglais sin a leagtar síos in Airteagal 4(a) go (f) de Rialachán Tarmligthe (AE) 2019/625. Is é atá sa cheanglas a leagtar síos in Airteagal 4(f) de Rialachán Tarmligthe (AE) 2019/625 clár rialaithe iarmhar arna fhormheas ag an gCoimisiún a bheith ann, a chur i bhfeidhm agus a chur in iúl, nuair is infheidhme, i gcomhréir le Treoir 96/23/CE ón gComhairle (3).

                     (3)

                     Le Rialachán Cur Chun Feidhme (AE) 2021/405 ón gCoimisiún (4) leagtar síos na liostaí de thríú tíortha agus réigiúin sna tíortha sin a údaraítear le hainmhithe áirithe agus le hearraí áirithe a ceapadh lena chaitheamh ag an duine a thabhairt isteach san Aontas i gcomhréir le Rialachán (AE) 2017/625, agus le Cinneadh 2011/163/AE ón gCoimisiún (5) formheastar na pleananna chun faireachán a dhéanamh ar iarmhar á gcur isteach ag tríú tíortha áirithe maidir le hainmhithe sonracha agus táirgí ainmhithe sonracha atá liostaithe san Iarscríbhinn a ghabhann leis an gCinneadh sin.

                     (4)

                     Le Cinneadh Cur Chun Feidhme (AE) 2021/653 ón gCoimisiún (6) leasaíodh Cinneadh 2011/163/AE agus formheasadh pleananna thríú tíortha áirithe chun faireachán a dhéanamh ar iarmhar, ar pleananna iad a chomhlíonann an ceanglas a leagtar síos in Airteagal 4(f) de Rialachán Tarmligthe (AE) 2019/625. Chuir cuid de na tríú tíortha sin fianaise iomchuí agus ráthaíochtaí isteach cheana go bhfuil na ceanglais a leagtar síos in Airteagal 4(a) go (e) de Rialachán Tarmligthe (AE) 2019/625 á gcomhlíonadh ag na hainmhithe agus na hearraí lena mbaineann. Dá réir sin, ba cheart na tíortha sin a áireamh dá réir sin sna liostaí a leagtar síos i Rialachán Cur Chun Feidhme (AE) 2021/405.

                     (5)

                     Le Cinneadh Cur Chun Feidhme (AE) 2021/653 rinne formheas pleananna tríú tíortha áirithe chun faireachán a dhéanamh ar iarmhar a bhaint nó a shrianadh, ar tíortha iad a áirítear faoi láthair sna liostaí a leagtar síos i Rialachán Cur Chun Feidhme (AE) 2021/405. Ba cheart na liostaí a leagtar síos i Rialachán Cur Chun Feidhme (AE) 2021/405 a leasú dá réir ionas go ndéanfar údarú na dtíortha sin a bhaint nó a shrianadh.

                     (6)

                     Le Cinneadh Cur Chun Feidhme (AE) 2021/653, formheasadh plean na Namaibe i leith géime fiáine chun faireachán a dhéanamh ar iarmhar. Ós rud é gur chuir an Namaib a dóthain fianaise agus ráthaíochtaí ar fáil go gcomhlíonann sí ceanglais reachtaíocht an Aontais i dtaobh coinsíneachtaí feola úire, cé is moite de scairteach agus mionfheoil, agus coinsíneachtaí ullmhóidí feola ó dhlúthchrúbacha fiáine a thabhairt isteach san Aontas, ba cheart an tír sin a chur le liostaí de thríú tíortha a údaraítear le dlúthchrúbacha fiáine a thabhairt isteach san Aontas, ar liosta é a leagtar síos in Iarscríbhinn II a ghabhann le Rialachán Cur Chun Feidhme (AE) 2021/405, agus an nóta ‘géim fiáin amháin’ ag dul leis.

                     (7)

                     Le Cinneadh Cur Chun Feidhme (AE) 2021/653, formheasadh plean na Nigéire i leith dobharshaothraithe chun faireacháin a dhéanamh ar iarmhar leis an nóta ‘seachas éisc eite’ ag dul leis. Ós rud é gur chuir an Nigéir a dóthain fianaise agus ráthaíochtaí ar fáil go gcomhlíonann sí ceanglais reachtaíocht an Aontais i dtaobh coinsíneachtaí earraí iascaigh ó dhobharshaothrú a thabhairt isteach san Aontas, ba cheart iontráil na Nigéire sa liosta a leagtar síos in Iarscríbhinn IX a ghabhann le Rialachán Cur Chun Feidhme (AE) 2021/405 a leasú ionas go n-údarófar an tír le coinsíneachtaí táirgí iascaigh ó dhobharshaothrú seachas éisc eite a thabhairt isteach san Aontas.

                     (8)

                     Le Cinneadh Cur Chun Feidhme (AE) 2021/653, formheasadh plean Óman i leith dobharshaothraithe chun faireacháin a dhéanamh ar iarmhar leis an nóta ‘seachas crústaigh’ ag dul leis. Ós rud é gur chuir Óman a dóthain fianaise agus ráthaíochtaí ar fáil go gcomhlíonann sí ceanglais reachtaíocht an Aontais i dtaobh coinsíneachtaí earraí iascaigh ó dhobharshaothrú a thabhairt isteach san Aontas, ba cheart iontráil Óman sa liosta a leagtar síos in Iarscríbhinn IX a ghabhann le Rialachán Cur Chun Feidhme (AE) 2021/405 a leasú ionas go n-údarófar an tír i dtaobh coinsíneachtaí táirgí iascaigh ó dhobharshaothrú seachas crústaigh a thabhairt isteach san Aontas.

                     (9)

                     Le Cinneadh Cur Chun Feidhme (AE) 2021/653 cuireadh an nóta ‘seachas crústaigh’ leis an bhformheas ar na pleananna chun faireachán a dhéanamh ar iarmhar maidir le dobharshaothrú d’Oileáin Fháclainne, de Mhontainéagró, de Mharacó agus den Úcráin. Dá bhrí sin, níor cheart na tíortha sin a údarú le crústaigh ó dhobharshaothrú a thabhairt isteach san Aontas. Ba cheart, dá bhrí sin, Iarscríbhinn IX a ghabhann le Rialachán Cur Chun Feidhme (AE) 2021/405 a leasú dá réir.

                     (10)

                     Le Cinneadh Cur Chun Feidhme (AE) 2021/653 cuireadh an nóta ‘seachas crústaigh’ le formheas na bpleananna chun faireachán a dhéanamh ar iarmhar maidir le dobharshaothrú de Ghuatamala, de Mhósaimbíc, de Nicearagua agus den Tansáin. Dá bhrí sin, níor cheart na tíortha sin a údarú le héisc eite ó dhobharshaothrú a thabhairt isteach san Aontas. Ba cheart, dá bhrí sin, Iarscríbhinn IX a ghabhann le Rialachán Cur Chun Feidhme (AE) 2021/405 a leasú dá réir.

                     (11)

                     Le Cinneadh Cur Chun Feidhme (AE) 2021/653 leasaíodh na fonótaí a bhfuil feidhm acu maidir le táirgí dobharshaothraithe. Cuireadh ‘seachas éisc eite’ agus ‘seachas crústaigh’ in ionad na bhfocal ‘crústaigh amháin’ agus ‘éisc eite amháin’, faoi seach. Ar mhaithe leis an gcomhsheasmhacht, is gá foclaíocht na ráitis in Iarscríbhinn IX a ghabhann le Rialachán Cur Chun Feidhme (AE) 2021/405 a ailíniú leis an bhfoclaíocht i gCinneadh Cur Chun Feidhme (AE) 2021/653.

                     (12)

                     An 12 Márta 2021, chuir údarás inniúil na Ríochta Aontaithe an ceistneoir ábhartha faoi bhráid an Choimisiúin maidir le meastóireacht ar fheithidí a ceapadh lena chaitheamh ag an duine a thabhairt isteach san Aontas. Thug údarás inniúil na Ríochta Aontaithe freagra sásúil ar na ceisteanna uile, agus dá bhrí sin chuir sé a dhóthain fianaise agus ráthaíochtaí ar fáil don Choimisiún gur comhlíonadh ceanglais atá coibhéiseach le hAirteagal 126(1) de Rialachán (AE) 2017/625. Ba cheart an Ríocht Aontaithe a áireamh sa liosta de thríú tíortha a údaraítear le coinsíneachtaí feithidí a thabhairt isteach san Aontas, ar liosta é a leagtar síos in Iarscríbhinní XV a ghabhann le Rialachán Cur Chun Feidhme (AE) 2021/405, gan dochar do chur i bhfeidhm dhlí an Aontais maidir leis an Ríocht Aontaithe agus sa Ríocht Aontaithe i ndáil le Tuaisceart Éireann i gcomhréir le hAirteagal 5(4) den Phrótacal maidir le hÉirinn/Tuaisceart Éireann a ghabhann leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach i gcomhréir le hIarscríbhinn 2 a ghabhann leis an bPrótacal sin.

                     (13)

                     Ba cheart, dá bhrí sin, Iarscríbhinní II, IX agus XV a ghabhann le Rialachán Cur Chun Feidhme (AE) 2021/405 a leasú dá réir.

                     (14)

                     Tá earráidí in Iarscríbhinn XI a ghabhann le Rialachán Cur Chun Feidhme (AE) 2021/405 maidir leis an Airméin agus leis an Asarbaiseáin, earráidí a bhaineann le heasnamh agus le húdarú táirgí. Athraíonn na hearráidí sin brí an téacs.

                     (15)

                     Ba cheart, dá bhrí sin, Iarscríbhinn XI a ghabhann le Rialachán Cur Chun Feidhme (AE) 2021/405 a leasú dá réir.

                     (16)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            An téacs a leagtar amach san Iarscríbhinn a ghabhann leis an Rialachán seo, cuirtear é in ionad Iarscríbhinní II, IX, XI agus XV a ghabhann le Rialachán Cur Chun Feidhme (AE) 2021/405.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 10 Lúnasa 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 95, 7.4.2017, lch. 1.

            (2)  Rialachán Tarmligthe (AE) 2019/625 ón gCoimisiún an 4 Márta 2019 lena bhforlíontar Rialachán (AE) 2017/625 ó Pharlaimint na hEorpa agus ón gComhairle maidir le ceanglais i dtaobh coinsíneachtaí ainmhithe áirithe agus earraí áirithe a ceapadh lena chaitheamh ag an duine a thabhairt isteach san Aontas (IO L 131, 17.5.2019, lch. 18).

            (3)  Treoir 96/23/CE ón gComhairle an 29 Aibreán 1996 maidir le bearta chun faireachán a dhéanamh ar shubstaintí áirithe agus ar iarmhair na substaintí sin in ainmhithe beo agus i dtáirgí ainmhithe agus lena n-aisghairtear Treoracha 85/358/CEE agus 86/469/CEE agus Cinntí 89/187/CEE agus 91/664/CEE (IO L 125, 23.5.1996, lch. 10).

            (4)  Rialachán Cur Chun Feidhme (AE) 2021/405 ón gCoimisiún an 24 Márta 2021 lena leagtar síos na liostaí de thríú tíortha nó réigiúin sna tíortha sin a údaraítear i dtaobh ainmhithe áirithe agus earraí áirithe a ceapadh lena chaitheamh ag an duine a thabhairt isteach san Aontas i gcomhréir le Rialachán (AE) 2017/625 ó Pharlaimint na hEorpa agus ón gComhairle (IO L 114, 31.3.2021, lch. 118).

            (5)  Cinneadh 2011/163/AE ón gCoimisiún an 16 Márta 2011 maidir le formheas pleananna á gcur isteach ag tríú tíortha i gcomhréir le hAirteagal 29 de Threoir 96/23/CE ón gComhairle (IO L 70, 17.3.2011, lch. 40).

            (6)  Cinneadh Cur Chun Feidhme (AE) 2021/653 ón gCoimisiún an 20 Aibreán 2021 lena leasaítear Cinneadh 2011/163/AE maidir le formheas pleananna á gcur isteach ag tríú tíortha i gcomhréir le hAirteagal 29 de Threoir 96/23/CE ón gComhairle (IO L 138, 22.4.2021, lch. 1).

            IARSCRÍBHINN

                     ‘IARSCRÍBHINN II
                     Liosta de thríú tíortha a údaraítear i dtaobh coinsíneachtaí feola úire, cé is moite de scairteach agus mionfheoil, agus coinsíneachtaí ullmhóidí feola ó dhlúthchrúbacha fiáine a thabhairt isteach san Aontas, dá dtagraítear in Airteagal 5 agus Airteagal 19(2)

                                 CÓD ISO NA TÍRE

                                 TRÍÚ TÍR

                                 NÓTAÍ

                                 NA

                                 An Namaib

                                 Géim fiáin amháin

                                 ZA

                                 An Afraic Theas

                                 Géim fiáin amháin

                     IARSCRÍBHINN IX
                     Liosta de thríú tíortha nó réigiúin sna tíortha sin a údaraítear i dtaobh coinsíneachtaí táirgí iascaigh áirithe a thabhairt isteach san Aontas, dá dtagraítear in Airteagal 13, Airteagail 18(3), 19(4), agus 20(3), agus Airteagail 22(b) agus 25(d)

                                 CÓD ISO NA TÍRE

                                 TRÍÚ TÍR NÓ RÉIGIÚIN SA TÍR SIN

                                 NÓTAÍ

                                 AE

                                 Aontas na nÉimíríochtaí Arabacha

                                 Dobharshaothrú: Amhábhar ó Bhallstáit nó ó thríú tíortha eile arna bhformheas i dtaobh an amhábhair sin a thabhairt isteach san Aontas, agus é sin amháin

                                 AG

                                 Antigua agus Barbúda

                                 Gliomaigh fhiáine ó ghabháil dúl fiáin amháin

                                 AL

                                 An Albáin

                                 Seachas crústaigh ó dhobharshaothraithe

                                 AM

                                 An Airméin

                                 Cráifisc fhiáin bheo, cráifisc theaschóireáilte neamhfheirme agus cráifisc reoite neamhfheirme amháin

                                 AO

                                 Angóla

                                 Gabháil dúl fiáin amháin

                                 AR

                                 An Airgintín

                                 AU

                                 An Astráil

                                 AZ

                                 An Asarbaiseáin

                                 Caibheár ó ghabháil dúl fiáin amháin

                                 BA

                                 An Bhoisnia agus an Heirseagaivéin

                                 Seachas crústaigh ó dhobharshaothraithe

                                 BD

                                 An Bhanglaidéis

                                 BJ

                                 Beinin

                                 Gabháil dúl fiáin amháin

                                 BN

                                 An Bhurúin

                                 Táirgí dobharshaothraithe amháin

                                 BQ

                                 Bonaire, Sint Eustatius, Saba

                                 Gabháil dúl fiáin amháin

                                 BR

                                 An Bhrasaíl

                                 BS

                                 Na Bahámaí

                                 Gabháil dúl fiáin amháin

                                 BY

                                 An Bhealarúis

                                 BZ

                                 An Bheilís

                                 Gabháil dúl fiáin amháin

                                 CA

                                 Ceanada

                                 CG

                                 An Congó

                                 Gabháil dúl fiáin amháin
                                 Táirgí iascaigh a dhéantar a ghabháil, a reo agus a phacáil sa phacáistíocht chríochnaitheach ar muir agus na táirgí sin amháin

                                 CH

                                 An Eilvéis (1)

                                 CI

                                 An Cósta Eabhair

                                 Gabháil dúl fiáin amháin

                                 CL

                                 An tSile

                                 CN

                                 An tSín

                                 CO

                                 An Cholóim

                                 CR

                                 Cósta Ríce

                                 CU

                                 Cúba

                                 CV

                                 Rinn Verde

                                 Gabháil dúl fiáin amháin

                                 CW

                                 Cúrasó

                                 Gabháil dúl fiáin amháin

                                 DZ

                                 An Ailgéir

                                 Gabháil dúl fiáin amháin

                                 EC

                                 Eacuadór

                                 EG

                                 An Éigipt

                                 Gabháil dúl fiáin amháin

                                 ER

                                 An Eiritré

                                 Gabháil dúl fiáin amháin

                                 FJ

                                 Fidsí

                                 Gabháil dúl fiáin amháin

                                 FK

                                 Oileáin Fháclainne

                                 Seachas crústaigh ó dhobharshaothraithe

                                 GA

                                 An Ghabúin

                                 Gabháil dúl fiáin amháin

                                 RA

                                 An Ríocht Aontaithe (2)

                                 GD

                                 Greanáda

                                 Gabháil dúl fiáin amháin

                                 GE

                                 An tSeoirsia

                                 Gabháil dúl fiáin amháin

                                 GG

                                 Geansaí

                                 Gabháil dúl fiáin amháin

                                 GH

                                 Gána

                                 Gabháil dúl fiáin amháin

                                 GL

                                 An Ghraonlainn

                                 Gabháil dúl fiáin amháin

                                 GM

                                 An Ghaimbia

                                 Gabháil dúl fiáin amháin

                                 GN

                                 An Ghuine

                                 Gabháil dúl fiáin amháin.
                                 Éisc nach ndearnadh aon oibríocht ullmhúcháin ná próiseála orthu seachas dícheannadh, dí-inniú, fuarú nó reo agus na héisc sin amháin.

                                 GT

                                 Guatamala

                                 Seachas éisc eite ó dhobharshaothraithe

                                 GY

                                 An Ghuáin

                                 Gabháil dúl fiáin amháin

                                 HK

                                 Hong Cong

                                 Gabháil dúl fiáin amháin

                                 HN

                                 Hondúras

                                 ID

                                 An Indinéis

                                 IL

                                 Iosrael (3)

                                 IM

                                 Oileán Mhanann

                                 IN

                                 An India

                                 IR

                                 An Iaráin

                                 Seachas éisc eite ó dhobharshaothraithe

                                 JE

                                 Geirsí

                                 Gabháil dúl fiáin amháin

                                 JM

                                 Iamáice

                                 Gabháil dúl fiáin amháin

                                 JP

                                 An tSeapáin

                                 KE

                                 An Chéinia

                                 KI

                                 Cireabaití

                                 Gabháil dúl fiáin amháin

                                 KR

                                 An Chóiré Theas

                                 KZ

                                 An Chasacstáin

                                 Gabháil dúl fiáin amháin

                                 LK

                                 Srí Lanca

                                 MA

                                 Maracó

                                 Seachas crústaigh ó dhobharshaothraithe

                                 MD

                                 An Mholdóiv

                                 Caibheár amháin

                                 ME

                                 Montainéagró

                                 Seachas crústaigh ó dhobharshaothraithe

                                 MG

                                 An Mhongóil

                                 MK

                                 An Mhacadóin Thuaidh

                                 MM

                                 Maenmar/Burma

                                 MR

                                 An Mháratáin

                                 Gabháil dúl fiáin amháin

                                 MU

                                 Oileán Mhuirís

                                 MV

                                 Oileáin Mhaildíve

                                 Gabháil dúl fiáin amháin

                                 MX

                                 Meicsiceo

                                 MY

                                 An Mhalaeisia

                                 MZ

                                 Mósaimbíc

                                 Seachas éisc eite ó dhobharshaothraithe

                                 NA

                                 An Namaib

                                 Gabháil dúl fiáin amháin

                                 NC

                                 An Nua-Chaladóin

                                 Seachas éisc eite ó dhobharshaothraithe

                                 NG

                                 An Nigéir

                                 Seachas éisc eite ó dhobharshaothraithe

                                 NI

                                 Nicearagua

                                 Seachas éisc eite ó dhobharshaothraithe

                                 NZ

                                 An Nua-Shéalainn

                                 OM

                                 Óman

                                 Seachas crústaigh ó dhobharshaothraithe

                                 PA

                                 Óman

                                 PE

                                 Peiriú

                                 PF

                                 Polainéis na Fraince

                                 Gabháil dúl fiáin amháin

                                 PG

                                 Nua-Ghuine Phapua

                                 Gabháil dúl fiáin amháin

                                 PH

                                 Na hOileáin Fhilipíneacha

                                 PM

                                 San Pierre agus Miquelon

                                 Gabháil dúl fiáin amháin

                                 PK

                                 An Phacastáin

                                 Gabháil dúl fiáin amháin

                                 RS

                                 An tSeirbia

                                 RU

                                 An Rúis

                                 Gabháil dúl fiáin amháin

                                 SA

                                 An Araib Shádach

                                 SB

                                 Oileáin Sholomón

                                 Gabháil dúl fiáin amháin

                                 SC

                                 Na Séiséil

                                 Gabháil dúl fiáin amháin

                                 SG

                                 Singeapór

                                 SH

                                 San Héilin
                                 (Gan Tristan da Cunha agus Oileán na Deascabhála san áireamh)

                                 Gabháil dúl fiáin amháin

                                 Tristan da Cunha
                                 (Gan San Héilin agus Oileán na Deascabhála san áireamh)

                                 Gliomaigh (úr nó reoite) ó ghabháil dúl fiáin amháin

                                 SN

                                 An tSeineagáil

                                 Gabháil dúl fiáin amháin

                                 SR

                                 Suranam

                                 Gabháil dúl fiáin amháin

                                 SV

                                 An tSalvadóir

                                 Gabháil dúl fiáin amháin

                                 SX

                                 Sint Maarten

                                 Gabháil dúl fiáin amháin

                                 TH

                                 An Téalainn

                                 TN

                                 An Túinéis

                                 Seachas crústaigh ó dhobharshaothraithe

                                 TR

                                 An Tuirc

                                 TW

                                 An Téaváin

                                 TZ

                                 An Tansáin

                                 Seachas éisc eite ó dhobharshaothraithe

                                 UA

                                 An Úcráin

                                 Seachas crústaigh ó dhobharshaothraithe

                                 UG

                                 Uganda

                                 US

                                 Na Stáit Aontaithe

                                 UY

                                 Uragua

                                 VE

                                 Veiniséala

                                 VN

                                 Vítneam

                                 YE

                                 Éimin

                                 Gabháil dúl fiáin amháin

                                 ZA

                                 An Afraic Theas

                                 Gabháil dúl fiáin amháin

                                 ZW

                                 An tSiombáib

                                 Gabháil dúl fiáin amháin

                     IARSCRÍBHINN XI
                     Liosta de thríú tíortha nó réigiúin sna tíortha sin a údaraítear i dtaobh coinsíneachtaí cos froganna agus seilidí a thabhairt isteach san Aontas, dá dtagraítear in Airteagal 17

                                 CÓD ISO NA TÍRE

                                 TRÍÚ TÍR NÓ RÉIGIÚIN SA TÍR SIN

                                 NÓTAÍ

                                 AL

                                 An Albáin

                                 AM

                                 An Airméin

                                 Seilidí amháin

                                 AU

                                 An Astráil

                                 AZ

                                 An Asarbaiseáin

                                 BA

                                 An Bhoisnia agus an Heirseagaivéin

                                 Seilidí amháin

                                 BR

                                 An Bhrasaíl

                                 Cosa froganna amháin

                                 BY

                                 An Bhealarúis

                                 Seilidí amháin

                                 CA

                                 Ceanada

                                 Seilidí amháin

                                 CH

                                 An Eilvéis  (4)

                                 CI

                                 An Cósta Eabhair

                                 Seilidí amháin

                                 CL

                                 An tSile

                                 Seilidí amháin

                                 CN

                                 An tSín

                                 DZ

                                 An Ailgéir

                                 Seilidí amháin

                                 EG

                                 An Éigipt

                                 Cosa froganna amháin

                                 RA

                                 An Ríocht Aontaithe  (5)

                                 GG

                                 Geansaí

                                 GH

                                 Gána

                                 Seilidí amháin

                                 ID

                                 An Indinéis

                                 IM

                                 Oileán Mhanann

                                 IN

                                 An India

                                 Cosa froganna amháin

                                 JE

                                 Geirsí

                                 MA

                                 Maracó

                                 Seilidí amháin

                                 MD

                                 An Mholdóiv

                                 Seilidí amháin

                                 MK

                                 An Mhacadóin Thuaidh

                                 Seilidí amháin

                                 NG

                                 An Nigéir

                                 Seilidí amháin

                                 NZ

                                 An Nua-Shéalainn

                                 Seilidí amháin

                                 PE

                                 Peiriú

                                 Seilidí amháin

                                 RS

                                 An tSeirbia

                                 Seilidí amháin

                                 TH

                                 An Téalainn

                                 Seilidí amháin

                                 TN

                                 An Túinéis

                                 Seilidí amháin

                                 TR

                                 An Tuirc

                                 UA

                                 An Úcráin

                                 Seilidí amháin

                                 US

                                 Na Stáit Aontaithe

                                 Seilidí amháin

                                 VN

                                 Vítneam

                                 ZA

                                 An Afraic Theas

                                 Seilidí amháin

                     IARSCRÍBHINN XV
                     Liosta de thríú tíortha a údaraítear i dtaobh coinsíneachtaí feithidí a thabhairt isteach san Aontas, dá dtagraítear in Airteagal 24

                                 CÓD ISO NA TÍRE

                                 TRÍÚ TÍR NÓ RÉIGIÚIN SA TÍR SIN

                                 NÓTAÍ

                                 CA

                                 Ceanada

                                 CH

                                 An Eilvéis

                                 RA

                                 An Ríocht Aontaithe (6)

                                 KR

                                 An Chóiré Theas

                                 TH

                                 An Téalainn

                                 VN

                                 Vítneam

               ’

               (1)  I gcomhréir leis an gComhaontú an 21 Meitheamh 1999 idir an Comhphobal Eorpach agus Cónaidhm na hEilvéise maidir leis an trádáil i dtáirgí talmhaíochta (IO L 114, 30.4.2002, lch. 132).

               (2)  I gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach, agus go háirithe Airteagal 5(4) den Phrótacal maidir le hÉirinn/Tuaisceart Éireann i gcomhréir le hIarscríbhinn 2 a ghabhann leis an bPrótacal sin, chun críocha na hIarscríbhinne seo, ní bhaineann tagairtí don Ríocht Aontaithe le Tuaisceart Éireann.

               (3)  Tuigtear anseo feasta gurb é Stát Iosrael é, cé is moite de na críocha atá faoi riar Iosrael ó mhí an Mheithimh 1967, eadhon Arda Golan, Stráice Gaza, Iarúsailéim Thoir agus an chuid eile den Bhruach Thiar.

               (4)  I gcomhréir leis an gComhaontú an 21 Meitheamh 1999 idir an Comhphobal Eorpach agus Cónaidhm na hEilvéise maidir leis an trádáil i dtáirgí talmhaíochta (IO L 114, 30.4.2002, lch. 132).

               (5)  I gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach, agus go háirithe Airteagal 5(4) den Phrótacal maidir le hÉirinn/Tuaisceart Éireann i gcomhréir le hIarscríbhinn 2 a ghabhann leis an bPrótacal sin, chun críocha na hIarscríbhinne seo, ní bhaineann tagairtí don Ríocht Aontaithe le Tuaisceart Éireann.

               (6)  I gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach, agus go háirithe Airteagal 5(4) den Phrótacal maidir le hÉirinn/Tuaisceart Éireann i gcomhréir le hIarscríbhinn 2 a ghabhann leis an bPrótacal sin, chun críocha na hIarscríbhinne seo, ní bhaineann tagairtí don Ríocht Aontaithe le Tuaisceart Éireann.


title: Rialachán Cur Chun Feidhme (AE) 2021/1328 ón gCoimisiún an 10 Lúnasa 2021 lena sonraítear na ceanglais bhonneagair is infheidhme maidir le catagóirí áirithe gníomhaíochtaí bonneagair dé-úsáide de bhun Rialachán (AE) Uimh. 2021/1153 ó Pharlaimint na hEorpa agus ón gComhairle

text:
                  11.8.2021

                  GA

                  Iris Oifigiúil an Aontais Eorpaigh

                  L 288/37

         RIALACHÁN CUR CHUN FEIDHME (AE) 2021/1328 ÓN gCOIMISIÚN
         an 10 Lúnasa 2021
         lena sonraítear na ceanglais bhonneagair is infheidhme maidir le catagóirí áirithe gníomhaíochtaí bonneagair dé-úsáide de bhun Rialachán (AE) Uimh. 2021/1153 ó Pharlaimint na hEorpa agus ón gComhairle
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 2021/1153 ó Pharlaimint na hEorpa agus ón gComhairle an 7 Iúil 2021 lena mbunaítear an tSaoráid um Chónascadh na hEorpa agus lena n-aisghairtear Rialacháin (AE) Uimh. 1316/2013 agus (AE) Uimh. 283/2014 (1) agus go háirithe Airteagal 12(2) de,
         De bharr an mhéid seo a leanas:

                     (1)

                     Is ceann de chuspóirí sonracha na Saoráide um Chónascadh na hEorpa é codanna den ghréasán tras-Eorpach iompair a oiriúnú le haghaidh dé-úsáid an bhonneagair iompair i bhfianaise an tsoghluaisteacht shibhialta agus mhíleata a fheabhsú. Gníomhaíochtaí nó gníomhaíochtaí sonracha laistigh de ghníomhaíocht, lena dtacaítear le codanna nua nó le codanna atá ann cheana den ghréasán tras-Eorpach iompair atá oiriúnach d’iompar míleata chun an gréasán sin a oiriúnú do na ceanglais dé-úsáide bonneagair iompair, tá siad incháilithe le cúnamh airgeadais a fháil ón Aontas faoi [Rialachán Uimh. 2021/1153 ó Pharlaimint na hEorpa agus ón gComhairle an 7 Iúil 2021 lena mbunaítear an tSaoráid um Chónascadh na hEorpa agus lena n-aisghairtear Rialacháin (AE) Uimh. 1316/2013 agus (AE) Uimh. 283/2014 faoi choinníollacha áirithe.

                     (2)

                     Ba cheart na ceanglais bonneagair iompair is infheidhme maidir le catagóirí áirithe gníomhaíochtaí bonneagair dé-úsáide a shonrú. Ba cheart do na ceanglais dé-úsáide bonneagair iompair a bheith bunaithe ar an bhfaisnéis atá sna riachtanais mhíleata nuashonraithe (2) agus san anailís ar bhearnaí (3), agus ba cheart torthaí an chomhairliúcháin leis na hionadaithe ó chomhlachais iompair Eorpacha agus idirnáisiúnta a chur san áireamh.

                     (3)

                     Na ceanglais dé-úsáide atá le cur san áireamh maidir leis na gníomhaíochtaí faoi Rialachán (AE) Uimh. 2021/1153, ba cheart iad a bheith ina léiriú ar luachanna agus caighdeáin theicniúla chineálacha le haghaidh tionscadail bonneagair iompair agus ina rannchuidiú maidir le hoiriúnú chroíghréasán TEN-T nó líonraí cuimsitheacha arb é is aidhm dóibh dé-úsáid an bhonneagair a éascú chun críoch sibhialta agus cosanta.

                     (4)

                     Na bearta dá bhforáiltear sa Rialachán seo, is bearta iad atá i gcomhréir le tuairim Choiste Comhordúcháin na Saoráide um Chónascadh na hEorpa, coiste arna bhunú le Rialachán (AE) Uimh. 2021/1153.

               TAR ÉIS AN RIALACHÁN SEO A GHLACADH:

            Airteagal 1
            Is mar a leagtar amach san Iarscríbhinn iad a bheidh na ceanglais bonneagair iompair dá bhforáiltear in Airteagal 12(2) de Rialachán 2021/1153.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 10 Lúnasa 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 249, 14.7.2021, lch. 38.

            (2)  Riachtanais Mhíleata maidir leis an tSoghluaisteacht Mhíleata laistigh den Aontas Eorpach agus lasmuigh de (ST 11373/19; 19.7.2019)

            (3)  ‘Riachtanais mhíleata agus an gréasán tras-Eorpach iompair: anailís ar bhearnaí (SWD(2019) 175 final)’ chomh maith leis an ‘anailís nuashonraithe ar bhearnaí idir riachtanais mhíleata agus ceanglais an ghréasáin tras-Eorpaigh iompair’ (SWD(2020) 144 final)

            IARSCRÍBHINN

               Tábla 1

               Aerfoirt agus bainistíocht aerthráchta

                        Uimh.

                        Ceanglas dé-úsáide

                        Luach dé-úsáide

                        Nóta

                        1

                        Tréimhsí Oibriúcháin

                        Tógáil nó leathnú an bhonneagair agus na nasc le hiompar ilmhódach agus trealamh lena n-éascaítear inniúlacht maidir le hoibríochtaí 24/7 agus oibríochtaí Lae/Oíche/Uile-Aimsire.

                        Áirítear naisc iarnróid agus naisc phíblíne i gcomhair breosla (a bhraitheann ar bhreosla a sheachadadh le haghaidh aerárthaí míleata agus sibhialta araon).

                        2

                        Oibríochtaí Bunáite 24/7

                        Acmhainneacht maidir le hoibríochtaí Lae/Oíche/Uile-Aimsire.

                        3

                        Rialú Aerthráchta

                        Bonneagar Rialaithe Aerthráchta a bhfuil inniúlacht leordhóthanach aige chun oibríochtaí aerpháirce a bhainistiú de lá agus d’oíche.

                        Le tuiscint de réir Rialacháin ICAO agus AE chomh maith le Treoirlínte Eurocontrol CUMA.

                        4

                        Sócmhainní Aeir in aghaidh an lae

                        Toilleadh bonneagair láimhseála:
                        Aerárthaí in aghaidh an lae: 6 cinn ar a laghad in aghaidh an lae.
                        Aerárthaí Coirp Leathain lena nglactar: 4 spás páirceála chomhthráthacha ar a mhéid ar an naprún.

                        5

                        Fad an Rúidbhealaigh

                        Íoscheanglas: 3 000  m.
                        Inmholta: 3 500  m.
                        Le cinneadh i ngach Ballstát ina bhféadfadh 2 800  m a bheith leordhóthanach mar fhad rúidbhealaigh.

                        Oiriúnach d’Iompar Straitéiseach na Catagóire Aerárthaigh chomh maith le haerárthaí A330/A400M/IL76/B747/An225/C5/C17.

                        6

                        Leithead an Rúidbhealaigh

                        Ó 45 m suas le 60 m.
                        Le cinneadh ag na Ballstáit i gcás ina bhfuil gá le leithead 60 m.

                        Oiriúnach d’Iompar Straitéiseach na Catagóire Aerárthaigh chomh maith le haerárthaí A330/A400M/IL76/B747/An225/C5/C17.

                        7

                        Dromchla an Rúidbhealaigh

                        Is féidir leis a bheith de chineál docht nó solúbtha.
                        Le cinneadh i ngach Ballstát inar cheart do na 150 m ag deireadh an rúidbhealaigh a bheith docht chun dul i ngleic le héifeachtaí shruth an scairdinnill.

                        8

                        Bealach innlithe

                        Leithead: 22.5 m, is féidir leis a bheith de chineál docht nó solúbtha.

                        9

                        Neart Phábháil an Rúidbhealaigh

                        Leordhóthanach le haghaidh Aerárthaí Coirp Leathain Straitéiseacha

                        Is féidir an ceanglas sin a sheachadadh i gcomhréir le rialacháin ICAO agus AE.

                        10

                        Naprún – Fad

                        190 m ar a laghad.

                        11

                        Leithead an Naprúin

                        350 m ar a laghad.

                        12

                        Inniúlacht an Naprúin

                        66 500  m2.

                        13

                        Pábháil an Naprúin Aicmiú Uimhir (PCN)  (1)

                        Bunaithe ar Uimhir Aicmithe Aerárthaigh (ACN)  (2) a dhíorthaíonn ón gcineál foghráid.

                        Rátáil aonaid aonair atá in ACR lena gcuirtear in iúl an éifeacht choibhneasta a bhíonn ag aerárthach ar phábháil i gcás neart sonrach foghráid lena léirítear an tiús atá i bpábháil áirithe (arna thomhas lena PCR). Is féidir an ceanglas sin a sheachadadh i gcomhréir le rialacháin ICAO agus AE.
                        Modheolaíocht nuashonraithe de chuid mhodheolaíocht na hUimhreach Aicmithe Aerárthaigh (ACN) agus na hUimhreach Aicmithe Pábhála (PCN) atá sa ghaol idir ACR/PCR. Amhail ó mhí na Samhna 2024, déanfar an mhodheolaíocht maidir le measúnú agus tuairisciú a dhéanamh ar an acmhainn seasaimh atá ag pábháil aerpháirce a shloinneadh mar ghaol idir an Rátáil Aicmithe Aerárthaigh agus an Rátáil Aicmithe Pábhála (ACR/PCR), seachas an gaol idir an Uimhir Aicmithe Aerárthaigh agus an Uimhir Aicmithe Pábhála (ACN/PCN).
                        D’fhormheas an Painéal um Dhearadh agus Oibríochtaí Aerfort (ADOP) de chuid ICAO an modh agus is é an Córas nua Rátála Pábhála de chuid ICAO é ó bhí mí Iúil 2020 ann. Déanfar doiciméadacht náisiúnta agus sainiúlachtaí deartha a oiriúnú le linn idirthréimhse ó 2020 go 2024.

                        14

                        Trealamh Sneachta agus Oighir le haghaidh an Rúidbhealaigh agus táirgí Dí-Oighrithe

                        Limistéar iata stórála 180 m2.

                        15

                        Tarrtháil Dóiteáin de dheasca Tuairte (Catagóir)

                        Saoráid tógála Fráma Cruach nó Saoirseachta ar féidir léi feithiclí tarrthála tuairte agus dóiteáin araon a stóráil (200 m2 ar a laghad le spás bá inmheánach 98 m2).

               Tábla 2

               Calafoirt

                        Uimh.

                        Ceanglas dé-úsáide

                        Luach dé-úsáide

                        Nóta

                        1

                        Tréimhse oibriúcháin calafoirt

                        Tógáil nó leathnú an bhonneagair le haghaidh rochtain ar an ngréasán iompair ilmhódaigh, agus trealamh lena n-éascaítear oibríochtaí 24/7 uile-aimsire.

                        Áirítear cumas briste oighir agus trealamh chun sneachta a bhaint i gcalafort.
                        Ní áirítear foirgnimh, saoráidí stórála agus stórais, craenacha, iompróirí, ná gléasanna eile chun lasta a bhogadh, ná sócmhainní soghluaiste amhail innill fhéinghluaiste. Ní thabharfar buntáiste roghnaitheach d’oibreoir ar leith ná do ghrúpa ar leith oibreoirí le gníomhaíochtaí agus beidh siad inrochtana ar bhonn neamh-idirdhealaitheach.

                        2

                        Líon na mBeart

                        3.

                        Ní mór na bearta a bheith laistigh de chalafort mar a shainítear i sonraí geografacha na gceanglas míleata. Ní gá do na bearta a bheith in aice a chéile.

                        3

                        Bíoma

                        32 m.

                        Bealach isteach chuig calafort.

                        4

                        Doimhneacht chun glacadh le soitheach

                        12 m ar a laghad ag meánlag trá.

                        Bealach isteach chuig calafort.

                        5

                        Doimhneacht an chalafoirt

                        12 m ar a laghad, le 14 m inmholta chun glanspás doimhneachta 2 m a cheadú.
                        Le cinneadh i ngach Ballstát ina bhféadfadh doimhneacht calafoirt 12 m a bheith leordhóthanach.
                        D’fhéadfadh glanspás doimhneachta 1 m a bheith leordhóthanach i gcalafoirt gan éifeacht taoide.

                        Bealach isteach chuig calafort.

                        6

                        Fad an bhearta

                        310 m ar a laghad agus suas le 340 m in aghaidh an tsoithigh.

                        7

                        Bíoma bearta calafoirt

                        32 m ar a laghad

                        Le haghaidh chatagóir na long mór/meánach atá i mbeart.

                        8

                        Cineál bearta calafoirt

                        Ba cheart freastal ar na cineálacha long seo a leanas:
                        Báirse, lasta ginearálta, coimeádán, paisinéirí, Róró, tancaer.

                        9

                        Doimhneacht an bhearta

                        12 m ar a laghad, le 14 m inmholta.
                        Le cinneadh i ngach Ballstát ina mbeadh doimhneacht bearta 12 m leordhóthanach.

                        Ag teastáil le haghaidh chatagóir na long mór agus Róró an-mhór.

                        10

                        Acmhainneacht maidir le díluchtú

                        2 long go comhuaineach.

                        11

                        Líon na rianta caocha/na gceann ráille

                        3.

                        Líon na gceann ráille atá ag teastáil.

               Tábla 3

               Iarnróid

                        Uimh.

                        Ceanglas dé-úsáide

                        Luach dé-úsáide

                        Nóta

                        1

                        Tréimhse oibriúcháin sheirbhís an chinn ráille

                        Tógáil nó leathnú an bhonneagair le haghaidh rochtain ar an ngréasán iompair ilmhódaigh, agus trealamh lena n-éascaítear oibríochtaí 24/7 uile-aimsire.

                        2

                        Sócmhainní paisinéirí iarnróid

                        Bonneagar atá in ann cóistí paisinéirí iarnróid a láimhseáil (atá in ann paisinéirí a iompar), lena n-áirítear cóistí dhá urlár, chun 80 duine ar a laghad a luchtú ar gach ceann; líon íosta cóistí in aghaidh an lae: 6 phíosa.

                        3

                        Stáisiúin traenach

                        Bonneagar ardáin atá in ann déileáil le 3-4 thraein (10 gcóiste dhá urlár nó a gcoibhéis) in aghaidh an stáisiúin in aghaidh an lae (5,000 duine in aghaidh an lae in aghaidh an stáisiúin).

                        4

                        Oibríochtaí cinn ráille

                        Bonneagar atá in ann déileáil le 3 thraein lastais ar a laghad go comhuaineach i láithreacha críochfoirt.

                        Beidh trealamh a thaistealaíonn d’iarnród faoi réir pleanáil chúramach lasta agus turais chun a chomhlíontacht leis an leithead iarnróid, an bonneagar, na bealaí agus na tolláin atá ar fáil sna Ballstáit a áirithiú.

                        5

                        Infhaighteacht an chórais leictrithe

                        Buan le córas cúltaca gan beann ar an bhfoinse fuinnimh.

                        Baineann sé le córais chúltaca le haghaidh stáisiúin nó saoráidí láimhseála ilmhódaigh.

                        6

                        Dépholarúchán

                        Is féidir rochtain a fháil.

                        Baineann sé le córais sábháilteachta agus le ciorcaid riain chun traenacha a bhrath ar na rianta, chomh maith le hoibriú sa dá threo má cheadaíonn an ceann ráille rian amháin nó níos mó d’iarnród ilriain a oibriú, le haghaidh úsáid rialta nó éigeandála.

                        7

                        Infhaighteacht soilsiúcháin

                        Acmhainneacht 24/7 maidir le soilsiúchán i stáisiúin agus críochfoirt.

                        8

                        Leithead rianta

                        1 435  mm. Foirfe le haghaidh gréasán iarnróid caighdeánach leanúnach pan-Eorpach agus an-inmhianaithe le haghaidh soghluaisteacht mhíleata.
                        I gcásanna ina bhfuil tairbhe shoiléir ann don earnáil shibhialtach agus don earnáil mhíleata araon, is féidir glacadh le leithid iarnróid 1 520 /1 524  mm agus 1 668  mm.

                        9

                        Leithead luchtaithe

                        Caighdeán GC inmholta.
                        Le cinneadh i ngach Ballstát inar leor leithead luchtaithe éagsúil a imchlúdaíonn P-400 agus atá i gcomhréir le STInna iarnróid.

                        Leithead luchtaithe le haghaidh coimeádáin mhóra. Luíonn GC le caighdeán UIC P-400.

                        10

                        Airde uasta lasta

                        4.5 m.

                        Tá an lamháil sábháilteachta san áireamh san fhigiúr sin.

                        11

                        Leithead uasta lasta

                        3.15 m faoi ghnáthchúinsí.
                        Suas le 3.75 m i gcásanna eisceachtúla, i gcás ina bhfuil sochar sibhialtach soiléir agus ina n-urramaítear STInna.

                        Bheadh leithead suas le 4.5 m inmhianaithe le haghaidh gluaiseacht mhíleata.

                        12

                        Fad uasta lasta

                        18.75 m.

                        13

                        Ualach ar acastóir iarnróid i dtonaí

                        22.5 t/acastóir ar a laghad ar chroíghréasán TEN-T; 25 t/acastóir inmholta.

                        22.5 t/acastóir ar a laghad atá sa cheanglas maidir le hualach ar acastóir le haghaidh chroíghréasán iarnróid TEN-T lena n-áirítear droichid. Tá sé suntasach go bhféadfadh uasghráduithe ar an ualach ar acastóir go dtí 25 t/acastóir ar a laghad a bheith tairbhiúil le haghaidh gluaiseachtaí sibhialtacha agus míleata. Tá an ghluaiseacht mhíleata atá ann faoi láthair ag teorainn an ollmheáchain atá ann faoi láthair.

                        14

                        Fad uasta traenach

                        740 m ar a laghad.

                        De réir Rialachán (AE) 1315/2013  (3), ní mór an inniúlacht a bheith in ann traenacha 740 m ar a laghad ar fhad a oibriú.
                        Athraíonn fad traenach a bhíonn ag gluaiseacht (e.g. nuair a bhíonn sí ag coscánú nó ag luasghéarú). Dá bhrí sin, tagann an ceanglas dé-úsáide leis an gceanglas míleata.

                        15

                        Rianta taobhlaigh

                        3 cinn ar a laghad, gach ceann acu ≥ 300 m ar a laghad.

                        Is féidir leo a bheith i gcomharsanacht na láithreacha críochfoirt nó laistigh díobh.

               Tábla 4

               Bóithre

                        Uimh.

                        Ceanglas dé-úsáide

                        Luach dé-úsáide

                        Nóta

                        1

                        Aicmiú bóithre

                        Lána aonair: 3.5 m – 5.5 m
                        Sreabhadh aonair 5.5 m – 7.3 m
                        Sreabhadh dúbailte ≥ 7.3 m.

                        Sreabhadh aonair – scoitheann feithiclí aonair nó gluaiseann siad sa treo contrártha ag pointí/limistéir shocraithe.
                        Sreabhadh dúbailte – gluaiseann 2 cholún feithiclí i gcomhthráth agus ar 2 lána ar a laghad (gan iad a bheith níos cúinge ná 8.2 m go hidéalach).
                        Ní áirítear tionscadail a bhaineann le guaillí crua a úsáid mar lánaí breise.

                        2

                        Cineálacha bealaí

                        Cineál X – bealach uile-aimsire arna chothabháil go maith, ar féidir úsáid a bhaint as le linn na bliana ar fad ag an toilleadh uasta.

                        Is fearr Cineál X le haghaidh gluaiseacht mhíleata, óir go ginearálta ní dhéanann báisteach ná athruithe teochta difear do dhromchlaí uiscedhíonacha.

                        3

                        Ollmheáchain bóthair

                        130 t.

                        Ní thagraíonn 130 t do shaorchúrsaíocht feithiclí ag a bhfuil ollmheáchan 130 t. Tagraíonn an ceanglas dé-úsáide sin do chumas dromchlaí bóthair gluaiseachtaí nó iompar sócmhainní míleata róthrom a sheasamh ar bhonn ócáideach.
                        Dá bhrí sin, leis an teorainn shibhialta de 44 t (mar a léirítear i dTreoir 96/53/CE ón gComhairle  (4)) ba cheart gluaiseachtaí ócáideacha sócmhainní iompair róthroma suas le 130 t a bhfuil ualach uasta 12.23 t/acastóir ar acastóir acu a cheadú.
                        Le gluaiseachtaí ócáideacha den sórt sin (idir ghluaiseachtaí míleata agus sibhialta), is dócha go dteastaíonn ceadanna nó tarscaoileadh speisialta agus bearta maolaithe iomchuí, a chinneann na Ballstáit go heisceachtúil.

                        4

                        Ollmheáchan droichid

                        130 t.

                        Ní thagraíonn 130 t do shaorchúrsaíocht feithiclí ag a bhfuil ollmheáchan 130 t. Tagraíonn an ceanglas dé-úsáide sin do chumas droichead gluaiseachtaí nó iompar sócmhainní míleata róthrom a sheasamh ar bhonn ócáideach.
                        Le gluaiseachtaí ócáideacha den sórt sin (idir ghluaiseachtaí míleata agus sibhialta), is dócha go dteastaíonn ceadanna nó tarscaoileadh speisialta agus bearta maolaithe iomchuí, a chinneann na Ballstáit go heisceachtúil.
                        Beidh droichid in ann ollmheáchan 130 t a sheasamh le hualach uasta 12.23 t/acastóir ar acastóir (le Treoir 96/53/CE ceadaítear suas le 11.5 t/acastóir, seachas sa Fhrainc, áit arb é 13 t/acastóir an t-ualach ceadaithe). In imthosca ina bhfuil meáchan 130 t i bhfeithicil amháin, is gá a áirithiú go gcuirfear bearta maolaithe iomchuí i bhfeidhm, amhail luas agus fad ó fheithiclí eile, agus, más gá, go gcuirfear sreabhadh aonair tráchta i bhfeidhm agus úsáid á baint as droichid.
                        Deartar droichid bhóthair sa chaoi is go mbeidh fad iomlán na ndroichead in ann feithiclí lánluchtaithe a sheasamh ar gach lána. Dá bhrí sin, más féidir le droichead trucailí iolracha a bhfuil meáchan 44 t iontu a sheasamh go comhuaineach, ba cheart dó a bheith in ann ollmheáchan iomlán 130 t a sheasamh ó am go ham, más rud é go n-áirithítear na bearta maolaithe iomchuí amhail luas, an fad idir feithiclí agus an fad idir acastóirí na bhfeithiclí.

                        5

                        Airde uasta lasta

                        4.5 m.
                        Ní mór srianta ar tholláin a chur san áireamh agus bealaí á bpleanáil, go háirithe i gcás feithiclí gan ráillí, leantóirí agus earraí contúirteacha. Le cinneadh i ngach tír i gcás ina mbeidh feidhm ag 4.5 m agus ina mbeidh sé infheidhme.

                        Áirítear leis seo an teaglaim d’airde lasta deice na feithicle, móide airde an lasta agus glanspás sábháilteachta lastuas.
                        Le Treoir 96/53/CE ceadaítear airde feithicle suas le 4 m.
                        Tar éis cead iompair eisceachtúil a fháil, tá airde 4.5 m ceadaithe (airde iompair 4.35 m + 0.15 m le haghaidh crochta agus gluaiseachtaí feithicle).

                        6

                        Leithead uasta lasta

                        4.5 m.

                        Mar a léirítear i dTreoir 96/53/CE, is é 2.55 m an leithead uasta feithicle le haghaidh feithicil údaraithe. De ghnáth, teastaíonn 3.5 m ó fheithiclí rothacha agus 4.5 m ó fheithiclí rianaithe le haghaidh iompar míleata. Le gluaiseachtaí ócáideacha den sórt sin (idir ghluaiseachtaí míleata agus sibhialta), is dócha go dteastaíonn ceadanna nó tarscaoileadh speisialta agus bearta maolaithe iomchuí, a chinneann na Ballstáit go heisceachtúil.

                        7

                        Fad uasta lasta

                        Ó 18.75 m suas le 27.5 m

                        Is é 18.75 m an fad uasta feithicle, ar féidir síneadh suas le 25.03 m a chur leis i gcás ina gceadaítear é sin le forbairt bonneagair. Féadfar cead a thabhairt d’fheithiclí níos faide gluaiseacht má fhaigheann siad cead iompair eisceachtúil. De ghnáth, le haghaidh lasta ina bhfuil meáchan os cionn 130 t beidh gá le teaglaim de tharracóir le 8 mbonn agus 4 acastóir + leantóir le 8 n-acastóir. I bhformhór na gcásanna, is leor leathleantóir traidisiúnta le 8 n-acastóir chun críoch dé-úsáide. Mar sin féin, nuair a theastaíonn leantóir le leaba íseal ar chúiseanna praiticiúla (e.g. airde glanta droichid), is é a bheidh ann de riachtanas leathleantóir le 3 acastóir go 5 acastóir, atá thart ar 22.5 m ar fhad. Arna cheangal d’aonad tarracóra faoina bhfuil 8 mbonn agus 4 acastóir, beidh an fheithicil chomhcheangailte thart ar 27 m ar fhad ar an iomlán. Tá buntáistí ag baint le leantóirí le leaba íseal a úsáid chomh fada agus a bhaineann le droichid bhreise agus airde uasbhealaí a ghlanadh, toisc go ndáiltear ualaí ar acastóir de chuid feithiclí níos faide ar dhromchla níos mó, agus ar an mbealach sin laghdaítear an t-ualach a bhíonn ar phointí ar leith de dhroichid agus d’uasbhealaí. Glacann formhór na mBallstát cheana féin le feithiclí 27.5 m mar chuid de na ceadanna iompair eisceachtúla a eisíonn siad.

                        8

                        Ga casadh chun trealamh trom a iompar

                        Ó 12.5 m suas le 15.5 m.
                        Le cinneadh i ngach Ballstát.

                        Is é an ceanglas atá i dTreoir 96/53/CE nach mór d’fheithiclí bóthair a bheith in ann casadh laistigh de gha seachtrach 12.5 m.

               Tábla 5

               Uiscebhealaí intíre

                        Uimh.

                        Ceanglas dé-úsáide

                        Luach dé-úsáide

                        Nóta

                        1

                        Loic

                        I gcomhréir le Caighdeáin ‘Pháipéar Gorm’ UNECE  (5)

                        2

                        Doimhneacht

                        I gcomhréir le Caighdeáin ‘Pháipéar Gorm’ UNECE  (6)

                        3

                        Beart

                        2

                        Líon na mbeart.

                        4

                        Acmhainneacht maidir le Díluchtú

                        2 bháirse go comhuaineach

                        5

                        Glanspás droichid

                        3.5 m

                        I gcomhréir le Rialachán (AE) 1315/2013.

               Tábla 6

               Trealamh ilmhódach láimhseála (bóthar, iarnród, muir agus uiscebhealaí intíre)

                        Uimh.

                        Ceanglas dé-úsáide

                        Luach dé-úsáide

                        Nóta

                        1

                        Nascadh le nód

                        Ag teastáil ag calafort/aerfort/uiscebhealach intíre/ceann ráille/príomhbhóithre i gcás inarb infheidhme, lena n-áirítear pointí luchtaithe ó dheic go deic thar mhodhanna iompair ilmhódaigh

                        2

                        Rampaí lódála agus trealamh láimhseála/Toilleadh páirceála

                        Líon leordhóthanach rampaí lódála (feistithe) a bhfuil ar a gcumas tacú le lasta 100 t agus le feithiclí suas le 120 t lena n-áirítear Príomhthancanna Catha ag a bhfuil ualach uasta 12.23 t/acastóir (bóthar) ar acastóir agus ualach íosta 22.5 t/acastóir (iarnród) ar acastóir.
                        Trealamh láimhseála chun nascadh le nóid ilmhódacha go háirithe (iarnród, aer, calafort (Lóló/Róró) agus uiscebhealaí intíre). Toilleadh páirceála ar féidir leis rothstoc agus lasta ginearálta a choinneáil go sealadach.
                        Gníomhaíochtaí a bhaineann le bonneagar seasta chun tacú le gluaiseacht sócmhainní de bhóthar, d’iarnród, de mhuir agus d’uiscebhealaí intíre i saoráidí láimhseála trealaimh ilmhódaigh.

                        Oiriúnach le haghaidh coimeádáin lasta a chomhlíonann an sainmhíniú ar chaighdeán ISO 1496-1:2013 Sraith 1.
                        Ba cheart do rampaí bóthair a bheith in ann déileáil le coimeádáin, trealamh trom agus lasta ginearálta.
                        Ní áirítear foirgnimh, saoráidí stórála agus stórais, craenacha, iompróirí, ná gléasanna eile chun lasta a bhogadh, ná sócmhainní soghluaiste amhail innill fhéinghluaiste.
                        Ní thabharfar buntáiste roghnaitheach d’oibreoir ar leith ná do ghrúpa ar leith oibreoirí le gníomhaíochtaí agus beidh siad inrochtana ar bhonn neamh-idirdhealaitheach.

               Tábla 7

               An chibearshlándáil

                        Uimh.

                        Ceanglas dé-úsáide

                        Luach dé-úsáide

                        Nóta

                        1

                        An Chibearshlándáil

                        Trealamh, réitigh agus córais chibearshlándála a bhaineann go díreach le tograí tionscadail a bhfuil nasc acu le hathléimneacht an bhonneagair dé-úsáide, i gcás inarb iomchuí.

               (1)  Cuireadh an Rátáil Aicmithe Pábhála (PCR) in ionad mhodheolaíocht na hUimhreach Aicmithe Pábhála (PCN). Leanfaidh PCN de bheith bailí le linn na hidirthréimhse go dtí 2024.

               (2)  Cuireadh an Rátáil Aicmithe Aerárthaigh (ACR) in ionad mhodheolaíocht na hUimhreach Aicmithe Aerárthaigh (ACN). Leanfaidh ACN de bheith bailí le linn na hidirthréimhse go dtí 2024.

               (3)  Rialachán (AE) Uimh. 1315/2013 ó Pharlaimint na hEorpa agus ón gComhairle an 11 Nollaig 2013 maidir le treoirlínte Aontais chun an gréasán tras-Eorpach iompair a fhorbairt agus lena n-aisghairtear Cinneadh Uimh. 661/2010/AE (IO L 348, 20.12.2013, lch. 1).

               (4)  Treoir 96/53/CE ón gComhairle an 25 Iúil 1996 lena leagtar síos na toisí údaraithe uasta sa trácht náisiúnta agus idirnáisiúnta agus na meáchain údaraithe uasta sa trácht idirnáisiúnta le haghaidh feithiclí bóthair áirithe ag gluaiseacht laistigh den Chomhphobal (IO L 235, 17.9.1996, lch. 59).

               (5)  Fardal na bpríomhchaighdeán agus na bpríomhpharaiméadar i ‘bPáipéar Gorm’ ghréasán uiscebhealaí na hEorpa (ECE/TRANS/SC.3/144/Rev.3.), le Coimisiún Eacnamaíochta na Náisiún Aontaithe don Eoraip. Ba cheart an ceanglas dé-úsáide a léamh in éineacht leis an doiciméad sin.

               (6)  Ibid.


title: Rialachán Cur Chun Feidhme (AE) 2021/1329 ón gCoimisiún an 10 Lúnasa 2021 lena leasaítear Rialacháin Cur Chun Feidhme (AE) 2020/2235, (AE) 2020/2236, (AE) 2021/403 agus (AE) 2021/404 a mhéid a bhaineann le síneadh a chur leis an idirthréimhse maidir le húsáid na ndeimhnithe sláinte ainmhithe, na ndeimhnithe sláinte ainmhithe/oifigiúla agus na ndeimhnithe oifigiúla is gá chun coinsíneachtaí áirithe a theacht isteach san Aontas (Téacs atá ábhartha maidir le LEE)

text:
                  11.8.2021

                  GA

                  Iris Oifigiúil an Aontais Eorpaigh

                  L 288/48

         RIALACHÁN CUR CHUN FEIDHME (AE) 2021/1329 ÓN gCOIMISIÚN
         an 10 Lúnasa 2021
         lena leasaítear Rialacháin Cur Chun Feidhme (AE) 2020/2235, (AE) 2020/2236, (AE) 2021/403 agus (AE) 2021/404 a mhéid a bhaineann le síneadh a chur leis an idirthréimhse maidir le húsáid na ndeimhnithe sláinte ainmhithe, na ndeimhnithe sláinte ainmhithe/oifigiúla agus na ndeimhnithe oifigiúla is gá chun coinsíneachtaí áirithe a theacht isteach san Aontas
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/429 ó Pharlaimint na hEorpa agus ón gComhairle an 9 Márta 2016 maidir le galair in-tarchurtha ainmhithe agus lena leasaítear agus lena n-aisghairtear gníomhartha áirithe i réimse na sláinte ainmhithe (“Dlí maidir le Sláinte Ainmhithe”) (1), agus go háirithe Airteagail 213(2), 224(4), 230(1), 238(3) agus 239(3) de,
         Ag féachaint do Rialachán (AE) 2017/625 ó Pharlaimint na hEorpa agus ón gComhairle an 15 Márta 2017 maidir le rialuithe oifigiúla agus gníomhaíochtaí oifigiúla eile arna ndéanamh lena áirithiú go gcuirtear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí, lena leasaítear Rialacháin (CE) Uimh. 999/2001, (CE) Uimh. 396/2005, (CE) Uimh. 1069/2009, (CE) Uimh. 1107/2009, (AE) Uimh. 1151/2012, (AE) Uimh. 652/2014, (AE) 2016/429 agus (AE) 2016/2031 ó Pharlaimint na hEorpa agus ón gComhairle, Rialachán (CE) Uimh. 1/2005 agus Rialachán (CE) Uimh. 1099/2009 ón gComhairle agus Treoracha 98/58/CE, 1999/74/CE, 2007/43/CE, 2008/119/CE agus 2008/120/CE ón gComhairle agus lena n-aisghairtear Rialachán (CE) Uimh. 854/2004 ó Pharlaimint na hEorpa agus ón gComhairle, agus Rialachán (CE) Uimh. 882/2004 ó Pharlaimint na hEorpa agus ón gComhairle, Treoracha 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE agus 97/78/CE agus Cinneadh 92/438/CEE ón gComhairle (Rialachán maidir le Rialuithe Oifigiúla) (2), agus go háirithe Airteagal 90 agus Airteagal 126(3) de,
         De bharr an mhéid seo a leanas:

                     (1)

                     Le Rialacháin Cur Chun Feidhme (AE) 2020/2235 (3), (AE) 2020/2236 (4)agus (AE) 2021/403 ón gCoimisiún (5), leagtar síos, inter alia, teimpléid na ndeimhnithe sláinte ainmhithe, na ndeimhnithe sláinte ainmhithe/oifigiúla agus na ndeimhnithe oifigiúla a cheanglaítear a bheith ag gabháil le coinsíneachtaí ainmhithe agus earraí lena dteacht isteach san Aontas. Glacadh na Rialacháin Cur Chun Feidhme sin faoi chuimsiú Rialacháin (AE) 2016/429 agus (AE) 2017/625. Tá feidhm ag Rialachán (AE) 2016/429 agus na trí Rialachán Cur Chun Feidhme sin ón 21 Aibreán 2021.

                     (2)

                     Le Rialacháin Cur Chun Feidhme (AE) 2020/2235, (AE) 2020/2236 agus (AE) 2021/403, déantar foráil maidir le hidirthréimhse le haghaidh coinsíneachtaí ainmhithe agus earraí a theacht isteach san Aontas lena ngabhann na deimhnithe iomchuí is gá lena dteacht isteach san Aontas, deimhnithe arna n-eisiúint i gcomhréir leis na deimhnithe caighdeánacha ábhartha a leagtar síos i reachtaíocht an Aontais a bhí i bhfeidhm roimh an 21 Aibreán 2021, ar choinníoll go mbeidh siad sínithe go cuí roimh an 21 Lúnasa 2021. Ceanglaítear na deimhnithe sin a léamh i gcomhréir leis na forálacha idirthréimhseacha a leagtar síos sna Rialacháin Cur Chun Feidhme sin a mhéid a bhaineann le gníomh ar bith nach bhfuil feidhm aige a thuilleadh dá dtagraítear sna deimhnithe sin. Tiocfaidh deireadh leis an idirthréimhse sin an 20 Deireadh Fómhair 2021.

                     (3)

                     Ina theannta sin, i Rialachán Cur Chun Feidhme (AE) 2021/404 ón gCoimisiún (6), leagtar síos, inter alia, rialacha maidir leis na deimhnithe sláinte ainmhithe caighdeánacha atá le húsáid le teacht isteach san Aontas coinsíneachtaí áirithe ainmhithe, táirgí geirmeacha agus táirgí de bhunadh ainmhíoch ó thríú tíortha, ó thríú críocha nó ó chriosanna díobh. Foráiltear leis an Rialachán Cur Chun Feidhme sin d’fhorálacha idirthréimhseacha maidir le coinsíneachtaí ainmhithe, táirgí geirmeacha agus táirgí de bhunadh ainmhíoch ó thríú tíortha, ó chríocha nó ó chriosanna díobh a theacht isteach san Aontas, ar coinsíneachtaí iad a bhfuil an deimhniú iomchuí ag gabháil leo a eisíodh i gcomhréir le reachtaíocht an Aontais a bhí i bhfeidhm roimh an 21 Aibreán 2021, ar choinníoll go mbeidh na deimhnithe sínithe go cuí roimh an 21 Lúnasa 2021. Ceanglaítear na deimhnithe sin a léamh i gcomhréir leis na forálacha idirthréimhseacha a leagtar síos sna Rialacháin Cur Chun Feidhme sin a mhéid a bhaineann le gníomh ar bith nach bhfuil feidhm aige a thuilleadh dá dtagraítear sna deimhnithe sin. Tiocfaidh deireadh leis an idirthréimhse sin an 20 Deireadh Fómhair 2021.

                     (4)

                     San idirthréimhse a ndéantar foráil maidir léi i Rialacháin Cur Chun Feidhme (AE) 2020/2235, (AE) 2020/2236, (AE) 2021/403 agus (AE) 2021/404, ní thugtar am leordhóthanach na bearta is gá a chur i bhfeidhm i dtríú tíortha agus i dtríú críocha maidir le heisiúint na ndeimhnithe nua i gcomhréir le reachtaíocht an Aontais is infheidhme ón 21 Aibreán 2021. Dá réir sin, ba cheart síneadh a chur leis an idirthréimhse a leagtar síos sna Rialacháin Cur Chun Feidhme sin go dtí an 15 Márta 2022, agus faoin am sin ba cheart na bearta is gá a bheith i bhfeidhm agus a bheith oibríochtúil. Ba cheart go gcuideodh an síneadh sin leis an aistriú chuig úsáid na ndeimhnithe nua dá bhforáiltear sna ceithre Rialachán Cur Chun Feidhme sin agus ba cheart go gcoiscfeadh sé aon bhriseadh gan ghá ar thrádáil a bhaineann le coinsíneachtaí a thagann faoi raon feidhme na Rialachán Cur Chun Feidhme sin a theacht isteach san Aontas.

                     (5)

                     Dá bhrí sin, is gá síneadh a chur leis an idirthréimhse a leagtar síos i Rialacháin Cur Chun Feidhme (AE) 2020/2235, (AE) 2020/2236, (AE) 2021/403 agus (AE) 2021/404 chun go mbeidh am leordhóthanach ag na tríú tíortha agus ag na tríú críocha na bearta is gá a chur i bhfeidhm i ndáil leis na ceanglais nua maidir le deimhniúchán is infheidhme ón 21 Aibreán 2021, go ceann tréimhse go dtí an 15 Márta 2022, ar choinníoll go síneodh an duine atá údaraithe chun an deimhniú a shíneadh an deimhniú féin roimh an 15 Eanáir 2022 chun aon bhriseadh sa trádáil a sheachaint.

                     (6)

                     Dá bhrí sin, ba cheart Rialacháin Cur Chun Feidhme (AE) 2020/2235, (AE) 2020/2236, (AE) 2021/403 agus (AE) 2021/404 a leasú dá réir.

                     (7)

                     Ar mhaithe le deimhneacht dhlíthiúil, na leasuithe atá le déanamh ar Rialacháin Cur Chun Feidhme (AE) 2020/2235, (AE) 2020/2236, (AE) 2021/403 agus (AE) 2021/404 leis an Rialachán seo, ba cheart éifeacht a bheith ag na leasuithe sin mar ábhar práinne.

                     (8)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Leasú ar Rialachán Cur Chun Feidhme (AE) 2020/2235
            In Airteagal 35 de Rialachán Cur Chun Feidhme (AE) 2020/2235, cuirtear an méid seo a leanas in ionad mhír 1:

                  “1.   Coinsíneachtaí de tháirgí de bhunadh ainmhíoch, táirgí ilchodacha, péacáin atá ceaptha lena gcaitheamh ag an duine agus síolta le haghaidh táirgeadh péacán atá ceaptha lena gcaitheamh ag an duine, coinsíneachtaí a bhfuil an deimhniú iomchuí ag gabháil leo, deimhniú a eisíodh i gcomhréir leis na teimpléid a leagtar síos i Rialachán (AE) Uimh. 28/2012 agus i Rialachán Cur Chun Feidhme (AE) 2019/628, glacfar isteach san Aontas iad go dtí an 15 Márta 2022 ar choinníoll go raibh an deimhniú sínithe ag an duine atá údaraithe chun an deimhniú a shíniú i gcomhréir leis an Rialachán sin agus leis an Rialachán Cur Chun Feidhme roimh an 15 Eanáir 2022.”

            Airteagal 2
            Leasú ar Rialachán Cur Chun Feidhme (AE) 2020/2236
            In Airteagal 10 de Rialachán Cur Chun Feidhme (AE) 2020/2236, cuirtear an méid seo a leanas in ionad mhír 1:

                  “1.   Coinsíneachtaí d’ainmhithe uisceacha agus táirgí de bhunadh ainmhíoch ó ainmhithe uisceacha a bhfuil an deimhniú sláinte ainmhithe iomchuí ag gabháil leo, deimhniú a eisíodh i gcomhréir leis an teimpléad a leagtar síos i Rialachán (CE) Uimh. 1251/2008, glacfar isteach san Aontas iad go dtí an 15 Márta 2022 ar choinníoll go raibh an deimhniú sláinte ainmhithe sínithe ag cigire oifigiúil roimh an 15 Eanáir 2022.”

            Airteagal 3
            Leasú ar Rialachán Cur Chun Feidhme (AE) 2021/403
            In Airteagal 27 de Rialachán Cur Chun Feidhme (AE) 2021/403, cuirtear an méid seo a leanas in ionad mhír 1:

                  “1.   Coinsíneachtaí d’ainmhithe talún agus táirgí geirmeacha a thagann uathu a bhfuil an deimhniú iomchuí ag gabháil leo, deimhniú a eisíodh i gcomhréir leis na teimpléid a leagtar síos i Rialacháin (CE) Uimh. 798/2008 agus (AE) Uimh. 206/2010, Rialacháin Cur Chun Feidhme (AE) Uimh. 139/2013 agus (AE) 2018/659, Cinntí 2006/168/CE agus 2010/472/AE, agus i gcomhréir le Cinntí Cur Chun Feidhme 2011/630/AE, 2012/137/AE agus (AE) 2019/294 freisin, glacfar isteach san Aontas iad go dtí an 15 Márta 2022 ar choinníoll go raibh an deimhniú sínithe ag an duine atá údaraithe chun an deimhniú a shíniú i gcomhréir leis na Rialacháin, leis na Rialacháin Chur Chun Feidhme, leis na Cinntí agus leis na Cinntí Cur Chun Feidhme sin roimh an 15 Eanáir 2022.”

            Airteagal 4
            Leasú ar Rialachán Cur Chun Feidhme (AE) 2021/404
            In Airteagal 6 de Rialachán Cur Chun Feidhme (AE) 2021/404, cuirtear an méid seo a leanas in ionad mhír 1:

                  “1.   Coinsíneachtaí ainmhithe, táirgí geirmeacha agus táirgí de bhunadh ainmhíoch ó thríú tíortha, ó chríocha nó ó chodanna de thríú tíortha a bhfuil a dteacht isteach san Aontas údaraithe i gcomhréir leis na gníomhartha a leanas, agus an deimhniú iomchuí arna eisiúint i gcomhréir leis na gníomhartha sin ag gabháil leo, is ceadmhach a dteacht isteach san Aontas go dtí an 15 Márta 2022 ar choinníoll gur shínigh duine an deimhniú arb é an duine é atá údaraithe an deimhniú a shíniú i gcomhréir leis na gníomhartha sin roimh an 15 Eanáir 2022:

                              —

                              Rialachán (CE) Uimh. 798/2008,

                              —

                              Rialachán (CE) Uimh. 1251/2008,

                              —

                              Rialachán (AE) Uimh. 206/2010,

                              —

                              Rialachán (AE) Uimh. 605/2010,

                              —

                              Rialachán Cur Chun Feidhme (AE) Uimh. 139/2013,

                              —

                              Rialachán Cur Chun Feidhme (AE) 2016/759,

                              —

                              Rialachán Cur Chun Feidhme (AE) 2018/659,

                              —

                              Cinneadh 2006/168/CE,

                              —

                              Cinneadh 2007/777/CE,

                              —

                              Cinneadh 2008/636/CE,

                              —

                              Cinneadh 2010/472/AE,

                              —

                              Cinneadh 2011/630/AE,

                              —

                              Cinneadh Cur Chun Feidhme 2012/137/AE,

                              —

                              Cinneadh Cur Chun Feidhme (AE) 2019/294.”

            Airteagal 5
            Teacht i bhfeidhm
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 10 Lúnasa 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 84, 31.3.2016, lch. 1.

            (2)  IO L 95, 7.4.2017, lch. 1.

            (3)  Rialachán Cur Chun Feidhme (AE) 2020/2235 ón gCoimisiún an 16 Nollaig 2020 lena leagtar síos rialacha maidir le cur i bhfeidhm Rialacháin (AE) 2016/429 agus (AE) 2017/625 ó Pharlaimint na hEorpa agus ón gComhairle maidir le deimhnithe sláinte ainmhithe caighdeánacha, deimhnithe oifigiúla caighdeánacha agus deimhnithe sláinte ainmhithe/oifigiúla caighdeánacha i dtaca le coinsíneachtaí catagóirí áirithe ainmhithe agus earraí a theacht isteach san Aontas agus lena ngluaiseacht laistigh den Aontas, deimhniúchán oifigiúil maidir leis na deimhnithe sin agus lena n-aisghairtear Rialachán (CE) Uimh. 599/2004, Rialacháin Cur Chun Feidhme (AE) Uimh. 636/2014 agus (AE) 2019/628, Treoir 98/68/CE agus Cinntí 2000/572/CE, 2003/779/CE agus 2007/240/CE (IO L 442, 30.12.2020, lch. 1.).

            (4)  Rialachán Cur Chun Feidhme (AE) 2020/2236 ón gCoimisiún an 16 Nollaig 2020 lena leagtar síos rialacha maidir le cur i bhfeidhm Rialacháin (AE) 2016/429 agus (AE) 2017/625 ó Pharlaimint na hEorpa agus ón gComhairle a mhéid a bhaineann le deimhnithe sláinte ainmhithe caighdeánacha maidir le coinsíneachtaí de chatagóirí áirithe ainmhithe uisceacha agus táirgí áirithe de bhunadh ainmhíoch ó ainmhithe uisceacha a bheith ag teacht isteach san Aontas agus ag gluaiseacht laistigh den Aontas, a mhéid a bhaineann le deimhniúchán oifigiúil maidir leis na deimhnithe sin agus lena n-aisghairtear Rialachán (CE) Uimh. 1251/2008 (IO L 442, 30.12.2020, lch. 410).

            (5)  Rialachán Cur Chun Feidhme (AE) 2021/403 ón gCoimisiún an 24 Márta 2021 lena leagtar síos rialacha maidir le cur i bhfeidhm Rialacháin (AE) 2016/429 agus (AE) 2017/625 ó Pharlaimint na hEorpa agus ón gComhairle maidir le deimhnithe sláinte ainmhithe caighdeánacha agus deimhnithe sláinte ainmhithe/oifigiúla caighdeánacha, maidir le coinsíneachtaí de chatagóirí áirithe ainmhithe talún agus a dtáirgí geirmeacha, deimhniúchán oifigiúil maidir leis na deimhnithe sin a thabhairt isteach san Aontas agus maidir lena ngluaiseachtaí idir na Ballstáit, agus lena n-aisghairtear Cinneadh 2010/470/AE (IO L 113, 31.3.2021, lch. 1).

            (6)  Rialachán Cur Chun Feidhme (AE) 2021/404 ón gCoimisiún an 24 Márta 2021 lena leagtar síos na liostaí de thríú tíortha, de thríú críocha nó de chriosanna díobh óna gceadaítear ainmhithe, táirgí geirmeacha agus táirgí de bhunadh ainmhíoch teacht isteach san Aontas i gcomhréir le Rialachán (AE) 2016/429 ó Pharlaimint na hEorpa agus ón gComhairle (IO L 114, 31.3.2021, lch. 1).


title: Rialachán Cur Chun Feidhme (AE) 2021/1337 ón gCoimisiún an 18 Meitheamh 2021 lena leasaítear Rialachán Cur Chun Feidhme (AE) Uimh. 908/2014 a mhéid a bhaineann leis an mbainistíocht airgeadais

text:
                  12.8.2021

                  GA

                  Iris Oifigiúil an Aontais Eorpaigh

                  L 289/9

            RIALACHÁN CUR CHUN FEIDHME (AE) 2021/1337 ÓN gCOIMISIÚN
            an 18 Meitheamh 2021
            lena leasaítear Rialachán Cur Chun Feidhme (AE) Uimh. 908/2014 a mhéid a bhaineann leis an mbainistíocht airgeadais

            TÁ AN COIMISIÚN EORPACH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Rialachán (AE) Uimh. 1306/2013 ó Pharlaimint na hEorpa agus ón gComhairle an 17 Nollaig 2013 maidir leis an gcomhbheartas talmhaíochta a mhaoiniú, a bhainistiú agus faireachán a dhéanamh air agus lena n-aisghairtear Rialacháin (CEE) Uimh. 352/78, (CE) Uimh. 165/94, (CE) Uimh. 2799/98, (CE) Uimh. 814/2000, (CE) Uimh. 1290/2005 agus (CE) Uimh. 485/2008 (1) ón gComhairle, agus go háirithe Airteagal 46(6) agus Airteagal 104 de,

            De bharr an mhéid seo a leanas:

                           (1)

                           Airteagal 11 de Rialachán Cur Chun Feidhme (AE) Uimh. 908/2014 (2) ón gCoimisiún leagtar amach na rialacha ginearálta maidir le dearbhú caiteachais agus an t-ioncam sannta arna dhearbhú ag na gníomhaireachtaí íocaíochta i ndáil le mí ar leith. Ón uair a bhunaítear na híocaíochtaí míosúla chuig na Ballstáit, cuirfidh an Coimisiún san áireamh na ceartúcháin arna gcinneadh ag an gCoimisiún trí imréiteach cuntas agus imréiteach comhréireachta. Dá réir sin, ós rud é go bhfuil na méideanna a bhaineann leis na ceartúcháin sin ar eolas ag an gCoimisiún, níl aon gá sonrach ag na Ballstáit iad a áireamh sa dearbhú míosúil agus iad a dhearbhú leis an gCoimisiún. Chun an nós imeachta a shimpliú a mhéid a bhaineann leis na méideanna atá le dearbhú ag na Ballstáit, ba cheart an ceanglas sin a scriosadh.

                           (2)

                           Le hAirteagal 14(1) de Rialachán Cur Chun Feidhme (AE) Uimh. 908/2014 foráiltear go ndéanfaidh an Coimisiún, trína chinneadh na híocaíochtaí míosúla a dhéanamh, na hacmhainní is gá chun an caiteachas atá le cumhdach faoin gCiste Eorpach um Ráthaíocht Talmhaíochta (“CERT”) a sholáthar do na Ballstáit. Ar an gcaoi sin, ba cheart don Choimisiún, áfach, ioncam arna fháil ag na gníomhaireachtaí íocaíochta a chur san áireamh thar ceann bhuiséad an Aontais. Faoi láthair faoin CERT, tá glanluacháil á déanamh ag an gCoimisiún ar an gcaiteachas in aghaidh an ioncaim sannta, agus sin go díreach sa chinneadh íocaíochta míosúla arna eisiúint ag an gCoimisiún. Leis an oibríocht airgeadais sin maolaítear an bealach a mbainistítear ioncam sannta faoi Chistí eile de chuid an Aontais, ar cistí iad nach ndéantar glanluacháil air ach go n-aisghabhtar é le hordú aisghabhála arna tharraingt suas de bhun Airteagal 98 de Rialachán (AE, Euratom) 2018/1046 ó Pharlaimint na hEorpa agus ón gComhairle (3). Chun cleachtais chuntasaíochta an Choimisiúin agus go háirithe an bealach a mbainistítear ioncam sannta a chomhchuibhiú, is gá an ghné theicniúil sin den bhainistíocht airgeadais faoi CERT a ailíniú leis an sreabhadh arna úsáid ag Cistí eile de chuid an Aontais. Dá réir sin, is gá leasú a dhéanamh ar an mbealach a ndéantar ioncam arna dhéanamh faoi CERT a fhritháireamh.

                           (3)

                           Le Rialachán (AE) 2020/2220 ó Pharlaimint na hEorpa agus ón gComhairle (4), leasaíodh Rialachán (AE) Uimh. 1305/2013 ó Pharlaimint na hEorpa agus ón gComhairle (5) agus cuireadh síneadh leis an tréimhse a mhaireann na cláir forbartha tuaithe a fhaigheann tacaíocht ón gCiste Eorpach Talmhaíochta um Fhorbairt Tuaithe (“CETFT”) go dtí an 31 Nollaig 2022, agus tugadh deis do na Ballstáit a gcláir shínte a mhaoiniú ón leithdháileadh comhfhreagrach buiséid le haghaidh na mblianta 2021 agus 2022. Thairis sin, le Rialachán (AE) 2020/2220 rinneadh na hacmhainní breise ó Ionstraim Théarnaimh an Aontais Eorpaigh (“EURO”) a chur ar fáil sna cláir shínte sna blianta 2021 agus 2022 chun bearta a mhaoiniú faoi Rialachán (AE) Uimh. 1305/2013 agus é mar chuspóir dóibh aghaidh a thabhairt ar thionchar ghéarchéim COVID-19 agus na hiarmhairtí atá aici sin ar earnáil talmhaíochta agus limistéir thuaithe an Aontais.

                           (4)

                           Mar a leagtar amach in aithris (24) de Rialachán (AE) 2020/2220, tá na hacmhainní breise ó EURI faoi réir coinníollacha sonracha. Ba cheart, dá bhrí sin, na hacmhainní breise sin a chlársceidealú agus a fhaireachán ar leithligh ó thacaíocht an Aontais don fhorbairt tuaithe, agus na rialacha a leagtar amach i Rialachán (AE) Uimh. 1305/2013 á gcur i bhfeidhm go ginearálta, ag an am céanna. Dá bhrí sin, ba cheart na hacmhainní breise sin a chur chun feidhme trí Rialachán (AE) Uimh. 1305/2013 agus ba cheart iad a mheas faoi chuimsiú an Rialacháin sin mar mhéideanna lena maoinítear bearta faoi CETFT. Dá réir sin, ba cheart na rialacha maidir le cur chun feidhme na bainistíochta airgeadais i ndáil leis na hacmhainní breise dá dtagraítear in Airteagal 58a de Rialachán (AE) Uimh. 1305/2013 a oiriúnú. Go háirithe, maidir le réamhaisnéis na gceanglas cistiúcháin, na dearbhuithe caiteachais atá le soláthar do na Ballstáit agus ríomh an mhéid atá le híoc, ba cheart iad a choigeartú i ndáil le leithdháiltí CETFT.

                           (5)

                           Ba cheart, dá bhrí sin, Rialachán Cur Chun Feidhme (AE) Uimh. 908/2014 a leasú dá réir.

                           (6)

                           Tá na bearta dá bhforáiltear sa Rialachán seo i gcomhréir leis an tuairim ón gCoiste um na Cistí Talmhaíochta,

            TAR ÉIS AN RIALACHÁN SEO A GHLACADH:

                  Airteagal 1

               Leasaítear Rialachán Cur Chun Feidhme (AE) Uimh. 908/2014 mar a leanas:

                           (1)

                           in Airteagal 11(1), pointe (c), scriostar an abairt dheireanach;

                           (2)

                           in Airteagal 14(1), cuirtear an méid seo a leanas in ionad an dara fomhír:
                           “Nuair is méid diúltach do Bhallstát is toradh do na híocaíochtaí a dhéanfaidh an Coimisiún, tabharfar na hasbhaintí barrachais ar aghaidh chuig na míonna dár gcionn.”;

                           (3)

                           in Airteagal 21, cuirtear an méid seo a leanas in ionad na chéad mhíre:
                           “Maidir le gach clár forbartha tuaithe dá dtagraítear in Airteagal 6 de Rialachán (AE) Uimh. 1305/2013 ó Pharlaimint na hEorpa agus ón gComhairle (*1), agus i gcomhréir le hAirteagal 102(1), an chéad fhomhír, pointe (c)(ii)) de Rialachán (AE) Uimh. 1306/2013, cuirfidh na Ballstáit chuig an gCoimisiún, dhá uair sa bhliain, faoin 31 Eanáir agus faoin 31 Lúnasa ar a dhéanaí, a réamhaisnéis de na méideanna a bheidh le maoiniú ag CETFT le haghaidh na bliana airgeadais. Leis na réamhaisnéisí sin léireofar ar leithligh na méideanna réamh-mheasta le haghaidh na n-acmhainní breise dá dtagraítear in Airteagal 58a(2) de Rialachán (AE) Uimh. 1305/2013. Ina theannta sin, seolfaidh na Ballstáit meastachán a bheidh cothrom le dáta dá n-iarrataí ar mhaoiniú le haghaidh na bliana airgeadais ina dhiaidh.

                              (*1)  Rialachán (AE) Uimh. 1305/2013 ó Pharlaimint na hEorpa agus ón gComhairle an 17 Nollaig 2013 maidir le tacaíocht d’fhorbairt tuaithe ón gCiste Eorpach Talmhaíochta um Fhorbairt Tuaithe (CETFT) agus lena n-aisghairtear Rialachán (CE) Uimh. 1698/2005 ón gComhairle (IO L 347, 20.12.2013, lch. 487).”;"

                           (4)

                           in Airteagal 22(1), cuirtear an méid seo a leanas in ionad na chéad fhomhíre agus an dara fomhír:

                              “1.   Dearbhóidh gníomhaireachtaí íocaíochta caiteachas maidir le gach clár forbartha tuaithe dá dtagraítear in Airteagal 6 de Rialachán (AE) Uimh. 1305/2013.
                              Le haghaidh gach birt forbartha tuaithe, sonróidh na gníomhaireachtaí íocaíochta i ndearbhú caiteachais an méid dá dtagraítear in Airteagal 58(4) de Rialachán (AE) Uimh. 1305/2013 agus an méid dá dtagraítear in Airteagal 58a(2) de Rialachán (AE) Uimh. 1305/2013.”;

                           (5)

                           in Airteagal 23, cuirtear an méid seo a leanas in ionad mhír 2:

                              “2.   Gan dochar don uasteorainn dá bhforáiltear in Airteagal 34(2) de Rialachán (AE) Uimh. 1306/2013 i gcás inar mó comhiomlán na ranníocaíochta ón Aontas arna híoc leis an gclár forbartha tuaithe ná an méid iomlán atá réamhshocraithe le haghaidh beart forbartha tuaithe, laghdófar an méid a bheidh le híoc mar a leanas:

                                          (a)

                                          le haghaidh acmhainní faoi EAFRDM, gan na hacmhainní breise dá dtagraítear in Airteagal 58a de Rialachán (AE) Uimh. 1305/2013, laghdófar é go dtí an méid a bheidh réamhshocraithe don bheart sin faoi EAFRD, gan na hacmhainní breise;

                                          (b)

                                          le haghaidh na n-acmhainní breise dá dtagraítear in Airteagal 58a de Rialachán (AE) Uimh. 1305/2013, laghdófar é go dtí an méid atá réamhshocraithe don bheart sin faoi na hacmhainní breise.

                                    Aon ranníocaíocht de chuid an Aontais a eisiatar mar thoradh air sin, féadfar an ranníocaíocht sin a íoc níos déanaí ar choinníoll go bhfuil plean maoinithe coigeartaithe curtha isteach ag an mBallstát agus go mbeidh glactha ag an gCoimisiún leis.”

                  Airteagal 2

               Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
               Arna dhéanamh sa Bhruiséil, 18 Meitheamh 2021.

                     Thar ceann an Choimisiúin

                     An tUachtarán

                  Ursula VON DER LEYEN

            (1)  IO L 347, 20.12.2013, lch. 549.

            (2)  Rialachán Cur Chun Feidhme (AE) Uimh. 908/2014 ón gCoimisiún an 6 Lúnasa 2014 lena leagtar síos na rialacha maidir le cur i bhfeidhm Rialachán (AE) Uimh. 1306/2013 ó Pharlaimint na hEorpa agus ón gComhairle maidir le gníomhaireachtaí íocaíochta agus comhlachtaí eile, bainistíocht airgeadais, imréiteach cuntas, rialacha maidir le seiceálacha, urrúis agus maidir le trédhearcacht (IO L 255, 28.8.2014, lch. 59).

            (3)  Rialachán (AE, Euratom) Uimh. 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, agus lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (IO L 193, 30.7.2018, lch. 1).

            (4)  Rialachán (AE) 2020/2220 ó Pharlaimint na hEorpa agus ón gComhairle an 23 Nollaig 2020 lena leagtar síos forálacha idirthréimhseacha áirithe le haghaidh tacaíocht ón gCiste Eorpach Talmhaíochta um Fhorbairt Tuaithe (CETFT) agus ón gCiste Eorpach um Ráthaíocht Talmhaíochta (CERT) sna blianta 2021 agus 2022 agus lena leasaítear Rialacháin (AE) Uimh. 1305/2013, (AE) Uimh. 1306/2013 agus (AE) Uimh. 1307/2013 a mhéid a bhaineann le hacmhainní agus cur i bhfeidhm sna blianta 2021 agus 2022 agus Rialachán (AE) Uimh. 1308/2013 a mhéid a bhaineann le hacmhainní agus le leithdháileadh tacaíocht den sórt sin i leith na mblianta 2021 agus 2022 (IO L 437, 28.12.2020, lch. 1).

            (5)  Rialachán (AE) Uimh. 1305/2013 ó Pharlaimint na hEorpa agus ón gComhairle an 17 Nollaig 2013 maidir le tacaíocht d’fhorbairt tuaithe ón gCiste Eorpach Talmhaíochta um Fhorbairt Tuaithe (CETFT) agus lena n-aisghairtear Rialachán (CE) Uimh. 1698/2005 ón gComhairle (IO L 347, 20.12.2013, lch. 487).